### 5.3. Ændr penselstørrelsen

Alle penslers størrelse kan ændres.

Du kan ændre penslens størrelse på flere måder:

- Ved brug af størrelsesskyderen i værktøjets indstillinger. Værktøjerne blyant, pensel, viskeklæder, airbrush, kloning, reparation, perspektivkloning, sløring/skarphed og lysne/mørkne har en skyder til at variere penselstørrelsen med.

- Ved brug af standardgenvejstasterne til ændring af et værktøjs størrelse:

  - Formindsk størrelsen med 1: [

  - Forøg størrelsen med 1: ]

  - Formindsk størrelsen med 10: {

  - Forøg størrelsen med 10: }

- Ved brug af musens rullehjul til ændring af et værktøjs størrelse:

  - Formindsk størrelsen med 1: Ctrl+Alt+rullehjul ned

  - Forøg størrelsen med 1: Ctrl+Alt+rullehjul op

- Ved at konfigurere musehjulets opførsel i indstillingerne for Inputstyreenheder:

  1. I GIMPs hovedvindue klikkes på Redigér → Indstillinger.

  2. I venstre side i det nye vindue vælges Inputenheder → Inputstyreenheder.

  3. Indstilligerne for Flere inputstyreenheder vises med to kolonner: Tilgængelige styreenheder og Aktive styreenheder.

     I kolonnen Aktive styreenheder dobbeltklikkes på linjen Main Mouse Wheel.

  4. Dialogen Indstil inputstyreenhed åbner.

     Vælg Rul op i den venstre kolonne Hændelse.

  5. Klik på knappen Redigér hændelse under listen.

  6. Dialogen Vælg handling for styreenhedshændelse åbner.

     Udvid elementet Værktøjer i kolonnen Handling.

  7. Vælg Værktøjets størrelse: Forøg relativt i den venstre kolonne Handling og klik derefter på knappen OK.

  8. Nu er hændelsen Rul op tilknyttet handlingen tools-size-increase-percent.

  9. Luk vinduet.

  10. Med samme metode tilknyttes Rul ned til Værktøjets størrelse: Formindsk relativt.

  11. Klik på knappen OK i hovedvinduet til Indstillinger.

  Efter denne lange forklaring kan du bruge musehjulet til at variere penslens størrelse. Vælg for eksempel værktøjet blyant med penslen Circle. Placér markøren i billedvinduet, rul op og ned med musehjulet og se hvordan Circle bliver større eller mindre.

- For at indstille opførslen for piletasterne “op” og “ned” på tastaturet:

  Metoden er meget lig den til musehjulet. Forskellen er:

  - I kolonnen Aktive styreenhederdobbeltklikkes på Main Keyboard.

  - Redigér Markør op for den første tast og Markør ned for den anden tast i kolonnen Hændelse.

  - Brug derefter piletasterne Op og Ned på tastaturet. Resultatet er det samme som med musehjulet.

5.2. Opret animerede pensler |  | 5.4. Opret hurtigt en pensel

Report a bug in GIMP Rapportér en fejl i fejlsporing