### 6.37. Billedegenskaber

Kommandoen “Billedegenskaber” åbner et vindue, der viser mange forskellige oplysninger om billedet.

#### 6.37.1. Aktivering af kommandoen

- Du kan tilgå denne kommando i hovedmenuen via Billede → Billedegenskaber

- eller med tastaturgenvejen Alt+Retur.

#### 6.37.2. Indstillinger

Der er tre faneblade.

##### 6.37.2.1. Fanebladet “Egenskaber”

Figur 16.82. Fanebladet “Egenskaber”

Størrelse i pixels

  Viser billedets højde og bredde i pixels dvs. billedets fysiske størrelse.

Udskriftsstørrelse

  Viser den størrelse, billedet vil have, når det udskrives med de aktuelle enheder. Dette er den logiske størrelse på billedet. Den afhænger af billedets fysiske størrelse og skærmopløsningen.

Opløsning

  Viser billedets udskriftsopløsning.

  | Bemærk
  Den anvendte standardenhed for opløsningen kan afhænge af den type billede, du har importeret. PNG-billeder, der har en indstillet opløsning, er kendt for at blive importeret med enheden indstillet til metrisk, hvilket betyder, at du i så fald vil se pixels/mm her. Se også Afsnit 6.23, “Udskriftsstørrelse”.

Farverum

  Vis billedets farverum.

Præcision

  Viser billedkodningens præcision.

  Se også Afsnit 6.7, “Undermenuen “Kodning””.

Filnavn

  Placeringen af filen, der indeholder billedet, og dens navn.

Filstørrelse

  Billedets filstørrelse.

Filtype

  Billedets filformat.

Størrelse i hukommelse

  Det indlæste billedes RAM-forbrug inklusive billedjournalen. Disse oplysninger vises også i billedvinduet. Størrelsen er helt forskellig fra størrelsen på filen på disken. Det skyldes, at det viste billede er dekomprimeret, og at GIMP opbevarer en kopi af billedet i hukommelsen til omgørelseshandlinger.

Fortrydelsestrin

  Antal handlinger, du har udført på billedet, som du kan fortryde. Du kan se dem i dialogen Fortrydelsehistorik.

Omgørelsestrin

  Antal fortrudte handlinger som du kan gøre om.

Antal pixels, Antal lag, Antal kanaler, Antal kurver

  Antallet af ovennævnte elementer i billedet.

##### 6.37.2.2. Fanebladet “Farveprofil”

Dette faneblad indeholder navnet på den farveprofil, som billedet indlæses i GIMP med. Standard er den indbyggede “sRGB”-profil.

##### 6.37.2.3. Fanebladet “Kommentarer”

I dette faneblad kan du se og redigere en kommentar til billedet.

6.36. Indstil gitter … |  | 6.38. Undermenuen “Metadata”

Report a bug in GIMP Rapportér en fejl i fejlsporing