### 4.16. Afrundet rektangel

Figur 16.35. Eksempel på brug af afrundet rektangel på en markering

Et billede med en markering

Efter “Afrundet rektangel”

Script-Fu-kommandoen “Afrundet rektangel” konverterer en eksisterende markering (rektangulær, elliptisk eller anden form) til en rektangulær markering med afrundede hjørner. Hjørnerne kan være buet mod indersiden (konkav) eller mod ydersiden (konveks). For at gøre dette tilføjer eller fjerner kommandoen cirkler ved markeringens hjørner.

#### 4.16.1. Aktivering af kommandoen

Du kan tilgå denne kommando i hovedmenuen via Markering → Afrundet rektangel ….

#### 4.16.2. Beskrivelse af dialogvinduet “Afrundet rektangel”

Figur 16.36. Dialogen “Afrundet rektangel”

Radius (%)

  Du kan angive radius for det afrundede hjørne i procent ved hjælp af en skyder eller et tekstfelt. Denne værdi er en procentdel af højden eller bredden, alt efter hvad der er mindst.

Konkav

  Afkrydses dette felt, vil hjørnerne være konkave (buet mod indersiden) i stedet for konvekse (buet mod ydersiden).

4.15. Forvræng |  | 4.17. Ekspresmaske til/fra

Report a bug in GIMP Rapportér en fejl i fejlsporing