### 8.24. Monomikser

#### 8.24.1. Overblik

Figur 16.169. Monomikser anvendt

Oprindeligt billede

Kommandoen “Monomikser” anvendt med standardindstillingerne.

| Bemærk
Denne kommando virker ikke på gråtonebilleder. Hvis billedet er i gråtoner, er menupunktet deaktiveret.

#### 8.24.2. Aktivering af kommandoen

Du kan tilgå denne kommando i hovedmenuen via Farver → Komponenter → Monomikser ….

#### 8.24.3. Indstillinger

Figur 16.170. Indstillinger for kommandoen “Monomikser”

Forudindstillinger, Indstillinger for blanding, Forhåndsvisning, Anvend filter straks, Opdelt visning

  | Bemærk
  These options are described in Afsnit 8.1.2, “Fælles funktioner for Farver”.

Bevar lysstyrke

  Blandingen kan resultere i et billede, hvor nogle af farverne er for lyse. Denne indstilling mindsker farvekanalernes lysstyrke, samtidig med at man bevarer et godt visuelt forhold mellem dem. Så du kan ændre farvernes relative vægt uden at ændre den samlede lysstyrke.

Faktor for rød kanal, Faktor for grøn kanal, Faktor for blå kanal

  Koefficient anvendt på hver kanal. Værdierne går fra -5,000 til 5,000. Da standardværdierne er ens i de tre kanaler, er billedet nedtonet.

#### 8.24.4. Brug af Monomikser

Når dette filter åbnes, skifter forhåndsvisningen af billedet til gråtoner, men billedet er stadig et RGB-billede med tre kanaler, indtil der trykkes på OK-knappen.

Figur 16.171. Rød: 100% Grøn: 50% Blå: 0%. Bevar lysstyrke er ikke afkrydset.

I hver firkant er pixels blevet konverteret til et gråt niveau svarende til værdien af den røde kanal i det oprindelige billede (baggrunden er blevet malet med pink bagefter for at gøre alle firkanter synlige).

Her er, hvordan Bevar lysstyrke fungerer i monokrom tilstand: “Hvis skyderne for eksempel var Rød:75%, Grøn:75%, Blå:0%. Med Bevar lysstyrke deaktiveret, ville det resulterende billede være på 75%+75%+0% =150%, altså meget lyst. En pixel med en værdi på f.eks. R,G,B=127,100,80 ville svare til 127*0,75+100*0,75+80*0=170 for hver kanal. Når Bevar lysstyrke er aktiveret, skaleres skyderne, så de altid summerer til 100 %. I dette eksempel er skaleringsværdien 1/(75%+75%+0%) eller 0,667. Så pixelværdierne ville være omkring 113. Indstillingen Bevar lysstyrke sikrer bare, at skalaværdierne fra skyderne altid summerer til 100 %. Selvfølgelig sker der mærkelige ting, når en af skyderne har store negative værdier.” (Fra udvikleren af udvidelsesmodulet).

| Bemærk
Hvilken kanal skal du ændre? Det afhænger af, hvad du vil. I princippet passer den røde kanal godt til kontrastændringer. Den grønne kanal passer godt til ændringer i detaljer, og den blå kanal til ændringer i støj og korn. Du kan bruge kommandoen Opsplit.

8.23. Udtræk komponent |  | 8.25. Sammensæt

Report a bug in GIMP Rapportér en fejl i fejlsporing