### 4.7. Vrid

Værktøjet Vrid bruges til at flytte en del af et billede, et lag, en markering eller en sti i en retning og den anden del i den modsatte retning. For eksempel vil en vandret vridning flytte den øverste del til højre og den nederste del til venstre. Et rektangel bliver til en diamant. Dette er ikke en rotation: Billedet bliver forvrænget. For at bruge dette værktøj skal du klikke på billedet eller markeringen. Et gitter overlejres muligvis, og dialogen Vridning åbnes. Ved at trække musemarkøren på billedet forvrænger du billedet horisontalt eller vertikalt alt efter markørens retning. Når du er tilfreds, skal du klikke på knappen Vrid i dialogen for at validere.

Figur 14.107. Eksempel på Vrid

| Bemærk
Du kan ikke vride i begge retninger på samme tid; du er nødt til at bruge værktøjet to gange efter hinanden.

#### 4.7.1. Aktivér værktøjet

Der er forskellige måder at aktivere værktøjet på:

- I hovedmenuen: Værktøjer → Transformeringsværktøjer → Vrid.

- Ved at klikke på værktøjsikonet i Værktøjskassen.

- Ved at bruge tastaturgenvejen Skift+H.

#### 4.7.2. Indstillinger

Figur 14.108. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Transformering, Retning, Interpolering, Tilpasning, Forhåndsvis billede, Hjælpelinjer

  | Bemærk
  Disse indstillinger beskrevet i Fællesindstillinger for transformeringsværktøjer.

#### 4.7.3. Dialogen til justering af vridningen

Figur 14.109. Dialogen til justering af vridningen

Vridning i x-retning

  Her kan du indstille den vandrette forskydningsamplitude. En positiv værdi giver en hældning i urets retning. En negativ værdi giver en hældning mod urets retning. Den enhed, der bruges ved forskydning, er halve pixels.

Vridning i y-retning

  Som ovenfor men i lodret retning.

4.6. Skalering |  | 4.8. Perspektiv

Report a bug in GIMP Rapportér en fejl i fejlsporing