### 5.3. Gem fil

Kommandoen Gem … gemmer dit billede i XCF-format. For andre billedfilformater skal du bruge kommandoen Eksportér …. Hvis du forsøger at gemme i et andet format end XCF, får du en fejlmeddelelse. Dialogen med fejlmeddelelsen indeholder et link, der åbner dialogen Eksportér billede. Se venligst Afsnit 1.1, “Gem/eksportér billeder”.

Har du allerede gemt billedet, erstattes den tidligere billedfil med den aktuelle version. Hvis du ikke allerede har gemt billedet, åbner kommandoen Gem … dialogen Gem billede.

Hvis du afslutter uden at have gemt dit billede, spørger GIMP dig, om du virkelig ønsker at gøre det.

Figur 15.60. Dialogen Gem billede

#### 5.3.1. Aktivér dialogen

- Du kan tilgå denne kommando i hovedmenuen gennem Fil → Gem …,

- eller med tastaturgenvejen Ctrl+S.

- Brug Ctrl+Shift+S for at gemme det åbne billede med et andet navn.

#### 5.3.2. Dialogen Gem billede

I filbrowseren kan du redigere filnavn og filendelse direkte i feltet Navn (standard er “Unavngivet.xcf”) eller ved at vælge en fil i navnelisten, som skal overskrives. Vælg en anden mappe, hvis du foretrækker at gemme filen et andet sted. Du kan også oprette en ny mappe, hvis det er nødvendigt.

Vælg filtype. Hvis du udvider denne mulighed, kan du vælge et komprimeret filformat til din XCF-fil på listen.

5.2. Filformater der kan importeres |  | 5.4. Eksportér fil

Report a bug in GIMP Rapportér en fejl i fejlsporing