### 6.9. Brug sRGB-profil

Når afkrydset tildeler Brug sRGB-profil et sRGB-farverum, der er indbygget i GIMP, til dit billede.

Hvis du har valgt at vise billedets tilknyttede ICC-farveprofil i vinduestitlen (som er standard) eller statuslinjen (se Billedtitel og statuslinjeformat-indstillinger), vil afkrydsning af Brug sRGB-profil vise “GIMP built-in sRGB” i titlen eller statuslinjen i stedet for billedets tilknyttede farveprofil.

| Bemærk
For billeder uden farveprofil, eller som har en sRGB-profil, er Brug sRGB-profil deaktiveret og afkrydset som standard. For billeder, der har en anden farveprofil, vil denne indstilling være aktiveret og ikke afkrydset. Det er bedst at lade det være sådan, medmindre du ved, hvad du laver.

#### 6.9.1. Aktivering af kommandoen

Du kan tilgå denne kommando i hovedmenuen via Billede → Farvestyring → Brug sRGB-profil.

#### 6.9.2. Sådan bruges kommandoen

Det bedste råd er aldrig at afkrydse Brug sRGB-profil, når du bruger en anden farveprofil.

#### 6.9.3. Hvad gør GIMP, når Brug sRGB-profil er afkrydset?

Når du afkrydser Brug sRGB-profil, gør GIMP to ting:

1. Den ICC-profil, der i øjeblikket er tildelt billedet, gemmes (i afventning af efterfølgende redigering, kodning og farvestyring), men bruges ikke. Og så tildeles en indbygget GIMP sRGB-profil i stedet for den tidligere tildelte ICC-profil:

   - Hvis billedet er i ikkelineær kodning, tildeles ICC-profilen “GIMP built-in sRGB”.

   - Hvis billedet er i lineær lyskodning, tildeles ICC-profilen “GIMP built-in Linear sRGB”.

   Du kan bekræfte, at et af GIMPs indbyggede sRGB-farverum er blevet tildelt ved at vælge Billede → Billedegenskaber og se i fanebladet Farveprofil.

#### 6.9.4. Hvad sker der med billedet og billedets udseende, når Brug sRGB-profil er afkrydset?

| Bemærk
Tildeling af en ny profil til et billede ændrer ikke billedets faktiske kanalværdier. Tildeling af en ny ICC-profil ændrer kun betydningen af disse værdier, hvilket betyder, at billedets udseende vil ændre sig (medmindre den oprindelige og den nye profil er funktionelt ækvivalente).

Når Brug sRGB-profil er afkrydset, tildeles billedet en af GIMPs indbyggede sRGB-profiler. At tildele en ny ICC-profil til et billede ændrer ikke billedets kanalværdier, men det ændrer mere eller mindre drastisk billedets udseende:

1. Hvis billedet allerede var i et af GIMP's indbyggede farverum (eller hvis den tildelte ICC-profil er en profil, der funktionelt svarer til den tildelte GIMP-indbyggede sRGB-profil), ændres billedets udseende ikke.

2. Hvis billedet ikke allerede var i et af GIMPs indbyggede farverum (og ikke er i et farverum, der funktionelt svarer til den tildelte GIMP-indbyggede sRGB-profil), vil billedets udseende ændre sig mere eller mindre drastisk afhængigt af tre ting:

   - What GIMP channel encoding Linear light or Non-linear the image was in before the Use sRGB Profile box was checked.

   - Hvor langt billedets oprindeligt tildelte ICC-profils kanalkodning (“TRC”) er fra GIMPs kanalkodning.

   - Hvor langt billedets oprindeligt tildelte ICC-profils røde, grønne og blå farvekvalitet er fra farvekvaliteten af GIMPs indbyggede sRGB-profil.

#### 6.9.5. Et skærmbillede, der viser et eksempel på forkert billedudseende efter at have afkrydset Brug sRGB-profil.

Billedet er farvestyret: En ICC-profil er tildelt billedet, og den profil bruges til at sende billedets farver til skærmen. Efter at have afkrydset Brug sRGB-profil er en af GIMPs indbyggede sRGB-profiler blevet tildelt forkert til billedet, så farverne ser forkerte ud.

I skærmbilledet nedenfor matcher den originale profils kanalkodning GIMPs kanalkodning (begge er lineære), men “LargeRGB-elle-V4-g10.icc”-profilens farvekvalitet matcher ikke GIMPs indbyggede sRGB-farvekvaliteter. Så efter at have afkrydset Brug sRGB-profil er tonaliteten korrekt, men farverne er forkerte. Billedet er stadig farvestyret, men det er farvestyret ved hjælp af den forkerte ICC-profil:

Figur 16.56. Et skærmbillede der illustrerer effekten af at afkrydse Brug sRGB-pofil.

Billede som bruger LargeRGB-elle-V4-g10.icc-profilen.

Samme billede efter at have afkrydset Brug sRGB-profil.

| Pas på
Hvis dit billedes oprindeligt tildelte ICC-profil ikke har den samme kanalkodning og farvekvalitet som GIMPs indbyggede sRGB-profil, og du afkrydser og derefter straks skifter mening og fjerner afkrydsningen i Brug sRGB-profie, vil den oprindeligt tildelte ICC-profil blive tildelt dit billede igen, og dine billedkanalværdier vil være uændrede. Ellers afhænger det af, hvad du ellers har gjort mellem afkrydsningen og fjernelse af krydset for Brug sRGB-profil, om du kan gendanne den oprindeligt tildelte ICC-profil og korrigere farverne for dit billede. Det bedste råd er endnu en gang aldrig at afkrydse Brug sRGB-profil.

6.8. Undermenuen “Farvestyring” |  | 6.10. Tildel farveprofil

Report a bug in GIMP Rapportér en fejl i fejlsporing