### 2.3. Opret

Kommandoerne i denne undermenu varierer noget afhængigt af dit system, da GIMP foretager kald til systemfunktioner.

#### 2.3.1. Aktivering af undermenuen

Du kan tilgå denne kommando i hovedmenuen gennem Fil → Opret.

#### 2.3.2. Fra udklipsholder

Når du kopierer en markering, lægges den i udklipsholderen. Brug Fil → Opret → Fra udklipsholder eller tryk Skift+Ctrl+V for at oprette et nyt billede ud fra indholdet i udklipsholderen.

Denne kommando har samme virkning som kommandoen Indsæt som nyt billede.

Tastaturtasten Print Screen tager et skærmbillede og lægger det i udklipsholderen. Denne kommando har samme virkning som “at tage et skærmbillede af hele skærmen” i dialogen Skærmbillede. Tastekombinationen Alt+Print Screen tager det aktive vindue på skærmen med dets dekorationer og lægger det i udklipsholderen.

#### 2.3.3. Skærmbillede

Figur 16.4. The “Screenshot” dialog

The Windows version of the Screenshot Dialog, without the Selection delay setting.

| Bemærk
Dialogen Skærmbillede kan se forskelligt ud afhængigt af dit styresystem. For eksempel på et Linux-system, der implementerer XDG-portalspecifikationen, kan skærmbilleddialogen fra dit styresystem blive åbnet i stedet for GIMPs indbyggede dialog, der er beskrevet i dette afsnit.

Kommandoen Skærmbillede … åbner en dialog med følgende valgmuligheder:

Skærmområde
  Tag et skærmbillede af et enkelt vindue

    Musemarkøren bliver til et kryds. Klik i det billedvindue, du vil tage et billede af. Der oprettes et nyt billede.

  Tag et skærmbillede af hele skærmen

    Dette er nyttigt, hvis du vil fange en pop op-menu. Så er det nødvendigt med en ventetid, så du har tid til at åbne pop op-menuen.

  Vælg et område

    Musemarkøren bliver til et kryds. Klik og træk for at oprette en rektangulær markering i billedvinduet. Denne markering åbnes som et nyt billede. Markeringens størrelse bliver til det nye billedes størrelse. Bemærk: Denne indstilling er ikke tilgængelig i Windows.

Indhold
  Medtag vinduesdekoration

    Hvis indstillingen Medtag vinduesdekoration ikke er markeret, fjernes titellinjen og den blå ramme omkring billedet.

  Medtag musemarkør

    Hvis indstillingen Medtag musemarkør er markeret, så medtages musemarkøren og det tilhørende ikon også. Musemarkøren fanges i et separat lag. Så kan du flytte den til et andet sted i billedet.

Ventetid
  Selection delay (not available on Windows)

    De sekunder, der skal gå, indtil du vælger skærmområdet.

  Forsinkelse før skærmbillede

    Når der tages et skærmbillede af hele skærmen, tages billedet efter denne ventetid. I de andre tilfælde bliver musemarkøren til et kryds efter denne ventetid.

Color Profile

  Vælg mellem Mærk billedet med skærmprofil eller Konvertér billedet med sRGB til GIMPs indbyggede sRGB-farverum. Se Afsnit 6.8, “Undermenuen “Farvestyring”” for mere information.

  | Bemærk
  På grund af en programfejl kan det ske, at GIMP tildeler en forkert farveprofil til skærmbilleder.

#### 2.3.4. Skanner/kamera

Dette punkt er til stede i Windows med brug af TWAIN. Billedinputenheder vises i dialogen, hvis de er tilsluttet. I Linux skal du installere tredjepartsudvidelsesmodulet XSane, som vil være tilgængeligt i menuen Fil → Opret → XSane → Enhedsdialog ….

Figur 16.5. Skanner og kamera

De apparater, der bruges til at tage billeder, er for forskellige til at blive beskrevet her. Heldigvis er brugen af dem ret intuitiv. I det viste eksempel (under Windows 7) kan du starte en skanner eller indlæse et billede fra et kamerakort.

2.2. Nyt … |  | 2.4. Åbn …

Report a bug in GIMP Rapportér en fejl i fejlsporing